Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 294/12/8803	Košice II, 31.7.2012
EEČ : 2-64-206-2012

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 30,00 € 
b.	Konkrétny adresát peňažnej sumy určenej na všeobecne prospešné účely: XXXXX XXXXX XXXXX, č.ú. XXXXX 
c.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX

	V trestnej veci vedenej proti obvinenému XXXXX pre prečin nebezpečné vyhrážanie podľa § 360 ods. 1, ods.2 písm. a, b Trestného zákona, ktorého sa  dopustil na tom skutkovom základe, že v XXXXX, v byte na  ul. XXXXX dňa 19.4.2012 asi o 22.00 hod sa vyhrážal zabitím svojej družke XXXXX, a to takým spôsobom, že po predchádzajúcej slovnej hádke odišiel do kuchyne, odkiaľ zobral kuchynský nôž, vrátil sa a sním do izby, sadol si na posteľ k poškodenej a povedal jej, aby bola ticho lebo ju zabije, čím u nej takto vzbudil dôvodnú obavu, že svoje vyhrážky uskutoční.

Odôvodnenie: 
	Uznesením povereného príslušníka PZ Obvodné oddelenie XXXXX - XXXXX zn.: XXXXX z 20.4.2012 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin nebezpečného vyhrážania podľa § 360 ods.1, ods. 2 písm. a, b Trestného zákona na tom skutkovom základe ako je to uvedené vo výrokovej časti tohto uznesenia.

	Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o prečine nebezpečné vyhrážanie podľa § 360 ods. 1, ods. 2 písm. a, b Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku, teda päť rokov.

	Obvinený a poškodená vyslovili súhlas s uzavretím zmieru. Obvinený XXXXX slobodne, vážne a  určito vyhlásil, že spáchal skutok, pre ktorý je stíhaný , ospravedlnil sa poškodenej, oľutoval svoje konania a sľúbil, že sa podobného skutku už nedopustí.

	Poškodená súhlasila so zmierom a vyhlásila, že obvinený sa za svoje protiprávne konanie jej patrične ospravedlnil a ubezpečil ju, že sa podobného skutku voči jej osobe nedopusti.

Obvinený zložil na účet Krajskej prokuratúry   čiastku vo výške 60.- eúr .  Z uvedenej sumy určenej na všeobecne prospešné účely  patrí štátu na peňažnú pomoc  obetiam trestnej činnosti 50% a ďalších 50 % so súhlasom poškodenej, obvinený určil XXXXX XXXXX, XXXXX.

	Vzhľadom na vyššie uvedené skutočnosti som dospela k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol trestným činom dotknutý verejný záujem   , na osobu obvineného, na jeho majetkové pomery a teda takýto spôsob rozhodnutia je dostačujúci z hľadiska naplnenia účelu Trestného zákona a Trestného poriadku.

	Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka